Document ID: 31997R0922

NEUVOSTON ASETUS (EY) N:o 922/97,
annettu 20 päivänä toukokuuta 1997,
tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
ottaa huomioon talous- ja sosiaalikomitean lausunnon (3),
sekä katsoo, että
jos tuotannosta poistetuilla aloilla tuotetaan raaka-aineita käytettäviksi sellaisten tuotteiden valmistuksessa, joita ei ole tarkoitettu suoraan ihmis- tai eläinravinnoksi, raaka-aineen toimitus jalostajalle on valvontaan liittyvistä syistä vahvistettava, ennen kuin korvaus voidaan maksaa hakijalle; kokemus on osoittanut, että tämän säännöksen noudattaminen vaikeuttaa kyseisen korvauksen maksamista määräajassa viimeistään 31 päivänä joulukuuta; määräpäivä pellonpoistovelvoitteesta maksettavan korvauksen maksamiselle olisi siirrettävä 31 päivään maaliskuuta, jos tuotannosta poistettuja aloja käytetään raaka-aineiden tuottamiseen sellaisten tuotteiden valmistamista varten, joita ei ole tarkoitettu suoraan ihmis- tai eläinravinnoksi, ja
tämän johdosta asetusta (ETY) N:o 1765/92 (4) olisi muutettava,
ON ANTANUT TÄMÄN ASETUKSEN:
1 artikla
Täydennetään asetuksen (ETY) N:o 1765/92 10 artiklan 1 kohta seuraavalla virkkeellä:
"Kun sovelletaan 7 artiklan 4 kohtaa, kesannointivelvoitteesta maksettava korvaus maksetaan kuitenkin 16 päivään lokakuuta ja seuraavan vuoden 31 päivän maaliskuuta välisenä aikana."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1997/1998 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä toukokuuta 1997.

Labels: 6